బ్రూక్‌ఫీల్డ్‌తో జట్టుకట్టిన ఎస్‌బీఐ
-  'స్ట్రెస్డ్‌ అసెట్స్‌' ప్రత్యామ్నాయ పరిష్కారానికి జేవీ
న్యూఢిల్లీ: విత్త పరమైన సమస్యల్లో చిక్కుకొని సతమతమవుతున్న సంస్థలకు ఆర్థిక చేయూతనిచ్చి వాటిని తిరిగి పట్టాలెక్కించే దిశగా 'స్టేట్‌ బ్యాంక్‌ ఆఫ్‌ ఇండియా' (ఎస్‌బీఐ) కీలక నిర్ణయం తీసుకొంది. ప్రముఖ అంతర్జాతీయ అసెట్‌ మేనేజ్‌మెంట్‌ సంస్థ బ్రూక్‌ ఫీల్డ్‌తో కలిసి ఒక ఉమ్మడి సంస్థను (జేవీ) ఏర్పాటు చేసేందుకు ముందుకు వచ్చింది. దీని ద్వారా 'స్ట్రెస్డ్‌ అసెట్స్‌'తో సతమతమవుతున్న వ్యాపార సంస్థల్లో పెట్టుబడులు పెట్టాలని నిర్ణయించింది. ఈ సంయుక్త సంస్థలో బ్రూక్‌ఫీల్డ్‌ దాదాపు రూ.7000 కోట్ల మేర నిధులను పెట్టుబడిగా తీసుకువచ్చేందుకు ముందుకు రాగా.. ఎస్‌బీఐ మొత్తం పెట్టుబడిలో దాదాపు 5 శాతం మేర నిధులను పెట్టుబడిగా పెట్టనుంది. 'స్ట్రెస్డ్‌ అసెట్స్‌' సమస్యకు ప్రత్యామ్నాయ మార్గాలను కనుగొనేందుకు అంతర్జాతీయ సంస్థతో కలిసి పనిచేయాలని నిర్ణయించినట్లుగా ఎస్‌బీఐ చైర్‌పర్సన్‌ అరుంధతి భట్టాచార్య ఒక ప్రకటనలో తెలిపారు.
మీ స్నేహితులకు రికమెండ్ చెయ్యండి